સાબરકાંઠા: સાબરકાંઠા એલસીબી પોલીસે જીલ્લાના માર્ગો પરથી વિવિધ વાહનોમાં મારફતે વિદેશી દારૂ ઠાલવતા બુટલેગરો પર તવાઈ બોલાવતા બુટલેગરો વિદેશી દારૂ ઘુસાડવા મરણીયા બન્યા છે એલસીબી પોલીસને ગાંભોઈ તરફથી સેન્ટ્રો કારમાં વિદેશી દારૂની હેરાફેરીની બાતમી મળતા જાંબુડી ગામ નજીક નાકાબંધી કરી હતી સેન્ટ્રો કાર ચાલકે નાકાબંધી તોડી નાખી કાર ગ્રામ્ય વિસ્તારમાં દોડાવી મુકતા પોલીસે પીછો કરતા ફિલ્મી દ્રશ્યો સર્જાયા હતા બુટલેગરો જામાળા સુધી કાર હંકારી પહોંચ્યા હતા કાર રોડ નજીક રાખી નાસી છૂટતા પોલીસે રોડ પર જીપ મૂકી દોટ લગાવી કારચાલકને દબોચી લીધો હતો અન્ય શખ્શ નાસી છૂટવામાં સફળ રહેતા કારમાંથી ૩૧ હજારનો વિદેશી દારૂ ઝડપી પાડી કાયદેસરની કાર્યવાહી હાથધરી હતી.